laion/Wikipedia-Exotic huggingface dataset:
জন ফ্রাঙ্কেনহাইমার

জন মাইকেল ফ্রাঙ্কেনহাইমার (ইংরেজি: John Michael Frankenheimer) (১৯ ফেব্রুয়ারি, ১৯৩০ – ৬ জুলাই, ২০০২) একজন মার্কিন চলচ্চিত্র নির্মাতা ও পরিচালক। তার পরিচালিত উল্লেখযোগ্য ছবিগুলোর মধ্যে আছে দ্য মানচুরিয়ান ক্যান্ডিডেট (১৯৬২), বার্ডম্যান অফ আলকাটরাজ (১৯৬২), দ্য ট্রেইন (১৯৬৪), এবং সেভেন ডেস ইন মে (১৯৬৪)। ফ্রাঙ্কেনহাইমারের জন্ম হয়েছিলো নিউ ইয়র্কের মালবা, কুইন্স-এ। তার মা হেলেন মেরি (জন্মনাম শিডি) এবং বাবা ওয়াল্টার মার্টিন ফ্রাঙ্কেনহাইমার ছিলেন একজন স্টকব্রোকার। ফ্রাঙ্কেনহাইমার ভেবেছিলেন অভিনেত্রী অ্যালি শিডির সাথে আত্নীয়তার সম্পর্ক আছে। ফ্রাঙ্কেনহাইমারের বাবা ছিলেন একজন জার্মান বংশদ্ভূত ইহুদি এবং মা ছিলেন একজন আইরিশ ক্যাথলিক। ফ্রাঙ্কেনহাইমার নিজেও একজন ক্যাথলিক হিসেবেই বেড়ে ওঠেন। ১৯৫১ সালে তিনি ম্যাসাচুসেটসের উইলিয়ামস কলেজ থেকে তারা স্নাতক সম্পন্ন করেন। কোরিয়ান যুদ্ধে মার্কিন বিমান বাহিনীতে লেফটেন্যান্ট পদে কর্মকরত থাকাকালীন তার চলচ্চিত্র নির্মাণের অভিষেক ঘটে। তিনি তখন বিমান বাহিনীর জন্য একটি তথ্যচিত্র তৈরি করেছিলেন। পরবর্তীতে এটিই তার চলচ্চিত্র পরিচালনায় আগ্রহ জাগায় এবং সামরিক জীবনের শেষে তিনি চলচ্চিত্র পরিচালক হিসেবে তার নতুন পেশাজীবন শুরু করেন। Moritz, Charles (১৯৬৪)। Current biography yearbook‎। H.W. Wilson Company। পৃষ্ঠা 135।  "Hollywood director John Frankenheimer dies at 72"। ২০ ডিসেম্বর ২০০৯ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০০৯।  Champlin, Charles (১৯৯৫)। John Frankenheimer : a conversation‎। Riverwood Press। পৃষ্ঠা 3।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) John Frankenheimer, 72; Director Was Master of the Political Thriller Issues raised by the career of US filmmaker John Frankenheimer Mitchell, Lisa, Thiede, Karl, and Champlin, Charles (1995). John Frankenheimer: A Conversation With Charles Champlin (Riverwood Press). আইএসবিএন ৯৭৮-১-৮৮০৭৫৬-০৯-৬. ইন্টারনেট মুভি ডেটাবেজে জন ফ্রাঙ্কেনহাইমার (ইংরেজি) https://web.archive.org/web/20051211111934/http://www.opsroom.org/pages/intelligence/frankenheimer.html http://www.sensesofcinema.com/2006/great-directors/frankenheimer/ http://www.youtube.com/watch?v=Db-zBz47CUg
গাদীর খুমের ভাষণ

গাদীর খুমের ভাষণ (আরবি: حَدِيْث ٱلْغَدِيْر, প্রতিবর্ণীকৃত: হাদিস আল-গাদীর; ফার্সি: رویداد غدیر خم) বলতে নবী মুহাম্মাদ কর্তৃক খুম নামক পুকুরের (আরবি: غَدِيْر خُمّ, প্রতিবর্ণীকৃত: গাদীর খুম) পাশে ৬৩২ খ্রিষ্টাব্দে তাঁর মৃত্যুর অনতিবিলম্ব পূর্বে প্রদত্ত একটি ভাষণকে বোঝানো হয়। শিয়া ঐতিহ্যমতে এই ভাষণে মুহম্মদ আলী ইবনে আবী তালিবকে তাঁর স্থলাভিষিক্ত ঘোষণা করেন এবং এর ঠিক পরপরই পবিত্র কুরআনের সর্বশেষ আয়াত [কুরআন ৫:৩] নাজিল হয় যার মাধ্যমে ইসলামকে পরিপূর্ণ দ্বীন হিসেবে ঘোষণা করা হয়। মুসলমানেরা বিদায় হজ্জ থেকে ফেরার পথে গাদীর খুমের ঘটনাটি সংঘটিত হয়। শিয়া বিশ্বাসমতে একটি অতি গুরুত্বপূর্ণ বার্তা পরিবেশনের জন্য নবি মুহাম্মাদের নিকট কুরআনের একটি আয়াত নাজিল হয়। আয়াতটি-৫ : ৬৭ یٰۤاَیُّهَا الرَّسُوۡلُ بَلِّغۡ مَاۤ اُنۡزِلَ اِلَیۡکَ مِنۡ رَّبِّکَ ؕ وَ اِنۡ لَّمۡ تَفۡعَلۡ فَمَا بَلَّغۡتَ رِسَالَتَهٗ ؕ وَ اللّٰهُ یَعۡصِمُکَ مِنَ النَّاسِ ؕ اِنَّ اللّٰهَ لَا یَهۡدِی الۡقَوۡمَ الۡکٰفِرِیۡنَ ﴿۶, অর্থ-হে রাসূল, তোমার রবের পক্ষ থেকে তোমার নিকট যা নাযিল করা হয়েছে, তা পৌঁছে দাও আর যদি তুমি না কর তবে তুমি তাঁর রিসালাত পৌঁছালে না। আর আল্লাহ তোমাকে মানুষ থেকে রক্ষা করবেন। নিশ্চয় আল্লাহ কাফির সম্প্রদায়কে হিদায়াত করেন না। এর ফলে নবী মুহাম্মাদ সবাইকে একত্র করে তিনি একটি দীর্ঘ ভাষণ দেন। ভাষণের এক পর্যায়ে তিনি সেই বিখ্যাত বিবৃতি “মান কুনতু মাওলা ফাহাজা আলীউন মাওলা।”, অর্থাৎ, আমি যার মওলা ছিলাম, আলীও তার মওলা— প্রদান করেন। শিয়ারা এই বাক্যকে মুহম্মদ কর্তৃক আলীকে তাঁর স্থলাভিষিক্ত মনোনয়ন বলে ব্যাখ্যা করেন, যদিও সুন্নিরা এ ব্যাপারে দ্বিমত পোষণ করেন। ধ্রুপদী আরবিতে "মওলা" অর্থ দুইটি, "মিত্র" অথবা "প্রভু"। সুন্নিরা মনে করে, মুহাম্মাদের এই ঘোষণায় শব্দটি "মিত্র" বা "বন্ধু" অর্থে ব্যবহৃত হয়েছে, অর্থাৎ ভাষণটির অর্থ "আমি যার মিত্র ছিলাম, আলীও তার মিত্র"। কিন্তু শিয়া ঐতিহ্যমতে, এখানে শব্দটির অর্থ "প্রভু" বা "নেতা"। সে হিসাবে বক্তব্যটির অর্থ দাঁড়ায়, "আমি যার নেতা (মুসলমানদের), আলীও তার নেতা", অর্থাৎ আলী মুসলমানদের নেতা। শিয়ারা মনে করে, মুহাম্মাদ এই বক্তব্যে ভবিষ্যতে মুসলিমদের নেতা বা তার মৃত্যুত্তোর আলীকে খলিফা হিসাবে মনোনীত করেছেন। শিয়া হাদিস অনুসারে এই ভাষণের অনতিবিলম্ব পরে কুরআনের সর্বশেষ আয়াত, অর্থাৎ সূরা আল-মায়িদাহর তৃতীয় আয়াত, নাজিল হয়: “আজ আমি তোমাদের জন্য তোমাদের ধর্মকে পূর্ণাঙ্গ করলাম, তোমাদের প্রতি আমার কৃপাকে পূর্ণ করলাম এবং ইসলামকে তোমাদের ধর্ম হিসেবে মনোনীত করলাম।” শিয়া মুসলমানদের কাছে এটি ইসলামের পরিপূর্ণতা এবং মহানবী কর্তৃক সরাসরি আলির স্থলাভিষেক নির্দেশ করে।হিজরি সন অনুযায়ী প্রতি বছর এই দিনটিকে (১৮ জিলহজ্জ) শিয়া মুসলমানেরা ঈদুল গাদীর হিসেবে উদ্‌যাপন করে। মুহম্মদের স্থলাভিষেক আল-গাদীর ঈদুল গাদীর Tahir-ul-Quadri, Muhammad। The Ghadir Declaration।  [কুরআন ৫:৩] Razwy, Sayed Ali Asgher। A Restatement of the History of Islam and Muslims। পৃষ্ঠা 274–276।  "Imam Khomeini defined Ghadir as most magnificent feast"। ২ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০১৮।
স্লেট

স্লেট হল সূক্ষ্ম-দানাদার রূপক শিলা, যা ধূসর, সবুজ বা নীল-বেগুনি রংয়ের হয়ে থাকে। স্লেট উৎকৃষ্ট মানের দানাদার ফলিত রূপান্তরিত শিলা। "স্লেট" শব্দটি স্লেট শিলা থেকে তৈরি বিভিন্ন ধরনের বস্তুুর ক্ষেত্রেও ব্যবহার করা হয়। এসব কাঠের মধ্যে ফ্রেমে আবদ্ধ ও করা হত, খড়ি দিয়ে নোটপ্যাড বা নোটিশ বোর্ড হিসাবে ব্যবহার করা হত, এবং বিশেষত পাব এবং ইনসে চার্জ রেকর্ডিংয়ের ক্ষেত্রে। "ক্লিন স্লেট" এবং "ফাঁকা স্লেট" শব্দগুলোর উৎপত্তি এসব ব্যবহার থেকেই। স্লেট ছাদে ব্যবহার করা যায়, যা স্লটার দ্বারা ইনস্টল করা হয়। স্লেটে দুটি ভাংগা লাইন রয়েছে - ক্লিভেজ এবং গ্রেইন। এগুলোর জন্য স্লেটকে যা পাতলা শীটে বিভক্ত করা সম্ভব হয়। আবার যখন ভাঙা হয়, তুলনামূলকভাবে সমতল এবং স্ট্যাকের সহজ থাকা অবস্থায় স্লেট একটি স্বাভাবিক আকৃতি বজায় রাখে।
এরিয়াঙ্গা

এরিয়াঙ্গা (রাজত্ব ১০৯৮-১১০২ খ্রিস্টাব্দ) বিনয়াদিত্যের পুত্র ছিলেন এবং মালওয়ার ধারার বিরুদ্ধে তার অভিযানের সময় নিজেকে চালুক্যের অধীন হিসেবে চিহ্নিত করেন। হোয়সালা সাম্রাজ্যের রাজা হিসেবে তার শাসন সংক্ষিপ্ত হলেও তিনি যুবরাজ হিসেবে তা পিতার সেবা করেন। তিনি জৈন বিশ্বাসের অনুসারী ছিলেন। Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041
প্রথম বীর বল্লাল

প্রথম বীর বল্লাল (রাজত্ব ১১০২ – ১১০৮ খ্রিস্টাব্দ) হোয়সালা সাম্রাজ্যের রাজা হিসেবে এরিয়াঙ্গার স্থলাভিষিক্ত হন। তিনি জৈন বিশ্বাসের অনুসারী ছিলেন। চেঙ্গালভাস ও সান্থারাদের নিজের অধীন করা ছাড়া তাঁর শাসন ছিল সংক্ষিপ্ত ও অঘটনহীন। তিনি পশ্চিমা চালুক্যদের আধিপত্যকে উৎখাত করার কিছু ব্যর্থ চেষ্টা করেন, পরে তিনি চালুক্য ষষ্ঠ বিক্রমাদিত্য-এর নিয়ন্ত্রণে আসেন। সেনের মতে, তাঁর শাসন কাল ছিল ১১০০-১১১০ সাল পর্যন্ত এবং বেলুড় ছিল তার রাজধানী। হালেবিদুতে একটি বিকল্প রাজধানী ছিল। সেন, শৈলেন্দ্র (২০১৩)। A Textbook of Medieval Indian History। প্রাইমাস বুকস। পৃষ্ঠা ৫৮–৬০। আইএসবিএন 978-9-38060-734-4।  Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041
গুরশরণ সিং

গুরশরণ সিং (উচ্চারণ; জন্ম: ৮ মার্চ, ১৯৬৩) পাঞ্জাবের অমৃতসর এলাকায় জন্মগ্রহণকারী রেফারি ও কোচ এবং সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে দিল্লি ও পাঞ্জাব দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। ১৯৮১-৮২ মৌসুম থেকে ১৯৯৪-৯৫ মৌসুম পর্যন্ত গুরশরণ সিংয়ের প্রথম-শ্রেণীর খেলোয়াড়ী জীবন চলমান ছিল। আন্তর্জাতিক দলের বিপক্ষে নিজস্ব প্রথম-শ্রেণীর প্রথম খেলায় শতরানের গৌরব অর্জন করেন। ১৯৮১-৮২ মৌসুমে সফররত ইংরেজ দলের বিপক্ষে ভারতের অনূর্ধ্ব-২২ দলের সদস্যরূপে এ কীর্তি লাভ করেন। তবে, তার খেলোয়াড়ী জীবনে পরবর্তীকালে এ প্রতিশ্রুতিশীলতা রক্ষা করতে পারেননি। দুই মৌসুম পর আহমেদাবাদে সফরকারী ওয়েস্ট ইন্ডিজ দলের বিপক্ষে মাঠে নামেন। পরিবর্তিত খেলোয়াড় হিসেবে শর্ট লেগ অঞ্চলে অপ্রত্যাশিতভাবে চারটি ক্যাচ মুঠোয় পুড়েন। ১৯৮৮-৮৯ মৌসুমে রুদ্ধশ্বাসপূর্ণ খেলায় সম্পৃক্ত ছিলেন। রঞ্জী ট্রফির কোয়ার্টার ফাইনালে বাংলার বিপক্ষে ২৯৮ রানে অপরাজিত ছিলেন। দলীয় সঙ্গীদের অভাবে তার দল বাংলার সংগৃহীত ৫৯৪ রানের লক্ষ্যমাত্রায় ৪৩ রানে পরাজিত হয়। তার এ দৃঢ়তাপূর্ণ ইনিংসের স্বীকৃতিস্বরূপ অবশেষে পরবর্তী মৌসুমে নিউজিল্যান্ড সফরে রাখা হয়। রঞ্জী ট্রফিতে ৭০ খেলায় অংশ নিয়ে ৪৭.২৯ গড়ে ৪০৬৭ রান সংগ্রহ করতে পেরেছিলেন। সমগ্র খেলোয়াড়ী জীবনে একটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন গুরশরণ সিং। ২২ ফেব্রুয়ারি, ১৯৯০ তারিখে অকল্যান্ডে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। এছাড়াও, ৮ মার্চ, ১৯৯০ তারিখে হ্যামিল্টনে অস্ট্রেলিয়া দলের বিপক্ষে একটিমাত্র একদিনের আন্তর্জাতিকে অভিষেক ঘটে তার। ১৯৮৩-৮৪ মৌসুমে সফরকারী ওয়েস্ট ইন্ডিজ দলের বিপক্ষে রজার বিনি’র পরিবর্তে অতিরিক্ত খেলোয়াড় হিসেবে মাঠে নামেন। আহমেদাবাদে সিরিজের ঐ তৃতীয় টেস্টে প্রথম খেলোয়াড় হিসেবে টেস্টে চার ক্যাচ তালুবন্দী করেন। ঘরোয়া ক্রিকেটে দূর্দান্ত খেলার স্বীকৃতিস্বরূপ ১৯৮৯-৯০ মৌসুমে নিউজিল্যান্ড গমনার্থে তাকে ভারত দলে রাখা হয়। সেখানে তিনি তার একমাত্র টেস্টে অংশ নেন। সাত নম্বরে ব্যাটিংয়ে নেমেছিলেন তিনি। মাঠের বাইরে দিল্লিভিত্তিক ইন্ডিয়া স্টিল অথরিটির জ্যেষ্ঠ ব্যবস্থাপকের দায়িত্বে ছিলেন। আগস্ট, ২০১৮ সালে অরুণাচলপ্রদেশ দলের কোচ হিসেবে নিযুক্তি লাভ করেন। সেপ্টেম্বর, ২০১৯ সালে উত্তরাখণ্ডের কোচ হিসেবে মনোনীত হন। "West Indies tour of India, 3rd Test: India v West Indies at Ahmedabad, Nov 12-16, 1983"। ESPN।  "Remembering Gursharan who made Tendulkar's first Irani hundred possible"। Mid-day।  "BCCI eases entry for new domestic teams as logistical challenges emerge"। ESPN Cricinfo। সংগ্রহের তারিখ ৩১ আগস্ট ২০১৮।  Lokapally, Vijay (৪ সেপ্টেম্বর ২০১৯)। "Gursharan Singh named Uttarakhand coach"। The Hindu। সংগ্রহের তারিখ ৫ সেপ্টেম্বর ২০১৯।  অতুল বাসন কুমার ইন্দ্রজিৎসিংজী এক টেস্টের বিস্ময়কারী ভারতীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ভারতীয় একদিনের আন্তর্জাতিক ক্রিকেটারদের তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে গুরশরণ সিং (ইংরেজি) ক্রিকেটআর্কাইভে গুরশরণ সিং (সদস্যতা প্রয়োজনীয়) (ইংরেজি)
প্রথম নরসিংহ

প্রথম নরসিংহ (কন্নড়: ಒಂದನೆ ನರಸಿಂಹ) (রাজত্ব ১১৫২-১১৭৩ খ্রিস্টাব্দ) হোয়সালা সাম্রাজ্যের শাসক ছিলেন। তার অধিরাজ পশ্চিম চালুক্য সাম্রাজ্যের রাজা তৃতীয় তেলাপার বিরুদ্ধে তার বিজয় তার উত্তরসূরি এবং তার প্রধান উত্তরাধিকারদের দ্বারা স্বাধীনতা ঘোষণার পথ প্রশস্ত করে। তৃতীয় তেলাপা প্রথম নরসিংহ দ্বারা নিহত হন। তবে তিনি কালাচুরি অধীনস্থ দ্বিতীয় বিজ্জালাকে মোকাবেলা করতে ব্যর্থ হয়েছেন। প্রথম নরসিংহ তার ছেলে দ্বিতীয় বীর বল্লাল দ্বারা উৎখাত হন। Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041 কর্ণাটকের ইতিহাস ওয়েব্যাক মেশিনে আর্কাইভকৃত ৪ নভেম্বর ২০০৬ তারিখে
ডেভিড জনসন

ডেভিড জ্যুড জনসন (উচ্চারণ; জন্ম: ১৬ অক্টোবর, ১৯৭১) কর্ণাটকের আরাসিকেরে এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে কর্ণাটক ও বেলাগাভী প্যান্থার্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ডেভিড জনসন। ১৯৯২-৯৩ মৌসুম থেকে ২০০১-০২ মৌসুম পর্যন্ত ডেভিড জনসনের প্রথম-শ্রেণীর খেলোয়াড়ী জীবন চলমান ছিল। ভারতীয় দলের ফাস্ট বোলারের ঘাটতি থাকায় ঘরোয়া পর্যায়ের ক্রিকেটে দূর্দান্ত ক্রীড়াশৈলী প্রদর্শনকারী ডেভিড জনসনকে অন্তর্ভুক্ত করা হয়। ১৯৯৫-৯৬ মৌসুমের রঞ্জী ট্রফি প্রতিযোগিতায় কেরালার বিপক্ষে ১৫২ রান খরচায় ১০ উইকেট লাভ করেন। এটিই খেলায় তার ব্যক্তিগত সেরা ছিল। ফলশ্রুতিতে, দল নির্বাচকমণ্ডলীর দৃষ্টি আকর্ষণে সক্ষমতা দেখান। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ডেভিড জনসন। ১০ অক্টোবর, ১৯৯৬ তারিখে দিল্লিতে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৬ ডিসেম্বর, ১৯৯৬ তারিখে ডারবানে স্বাগতিক দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি। ১৯৯৬ সালে দুই টেস্টে অংশ নিয়ে তিনটিমাত্র উইকেট লাভ করেছিলেন। তৎকালীন সময়ে ঘণ্টায় ১৫০ কিলোমিটার গতিবেগে বোলিং করে ভারতের দ্রুততম বোলার হিসেবে পরিগণিত হয়েছিলেন। ফিরোজশাহ কোটলা মাঠে সিরিজের একমাত্র টেস্টে অস্ট্রেলিয়ার বিপক্ষে অভিষেক পর্ব সম্পন্ন হয় তার। নিয়মিত ফাস্ট বোলার জাভাগল শ্রীনাথের আঘাতপ্রাপ্তিতে জনসনকে দলে রাখা হয়। কর্ণাটকের দলীয় সঙ্গী ভেঙ্কটেশ প্রসাদের সাথে বোলিং কর্মে অগ্রসর হন। দ্বিতীয় ইনিংসে মাইকেল স্ল্যাটারের উইকেট পেয়েছিলেন। এরপর, দলের সাথে দক্ষিণ আফ্রিকা গমন করেন। তবে, একটিমাত্র টেস্ট খেলার সুযোগ পান। তবে, প্রথম-শ্রেণীর ক্রিকেটে খেলেছেন ২৮টি ও ৯৫ উইকেট লাভের পাশাপাশি ১০১ রানের অপরাজিত ও একমাত্র শতরানের ইনিংস খেলেছিলেন তিনি। দক্ষিণ আফ্রিকায় সিরিজের প্রথম টেস্টে অংশ নিয়ে হার্শেল গিবস ও ব্রায়ান ম্যাকমিলানকে আউট করেন। তাকে কখনো আন্তর্জাতিক অঙ্গনের উপযোগী খেলা প্রদর্শন করতে দেখা যায়নি। মনোযোগহীনতাসহ বলের উপর নিয়ন্ত্রণহীনতাই দায়ী ছিল। List of India Test Cricketers "India – Test Batting Averages"। ESPNCricinfo। সংগ্রহের তারিখ ৬ সেপ্টেম্বর ২০২০।  "India – Test Bowling Averages"। ESPNCricinfo। সংগ্রহের তারিখ ৬ সেপ্টেম্বর ২০২০।  অজিত পাই সৌরভ গঙ্গোপাধ্যায় ভারতীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে ডেভিড জনসন (ইংরেজি) ক্রিকেটআর্কাইভে ডেভিড জনসন (সদস্যতা প্রয়োজনীয়) (ইংরেজি)
দ্বিতীয় বীর নরসিংহ

দ্বিতীয় বীর নরসিংহ (কন্নড়: ಇಮ್ಮಡಿ ವೀರ ನರಸಿಂಹ) (রাজত্ব ১২২০-১২৩৪ খ্রিস্টাব্দ) ছিলেন হৈসল সাম্রাজ্যের একজন রাজা। তাঁর রাজত্বকালে হৈসলারা তামিল দেশের উপর ব্যাপক প্রভাব বিস্তার করে। তিনি কাদাভাস ও পান্ডিয়াদের পরাজিত করেন এবং জোড় করে তাদের আনুগত্য আদায় করেন। তিনি চোলা রাজা তৃতীয় রাজারাজ চোলার সমর্থক হিসাবে কাজ করেন, যিনি সম্ভবত তার জামাতা এবং যিনি পান্ডিয়া আক্রমণের বিরুদ্ধে ছিলেন। তাঁর শাসনামলে বীর নরসিংহ তামিল দেশের নিজস্ব বিষয়ের উপর নিবিড় নজরদারি ও নিয়ন্ত্রণ বজায় রাখার উদ্দেশ্যে শ্রীরঙ্গমের নিকটবর্তী কান্নুর কুপ্পাম কে তার দ্বিতীয় রাজধানী করে তোলে। পরে তিনি আবার চোলাদের জন্য লড়াই করেন এবং রামেশ্বরম পর্যন্ত পদযাত্রা করেন।[তথ্যসূত্র প্রয়োজন] কন্নড় কবি সুমনা ছিলেন রাজা দ্বিতীয় বীর নরসিংহের আদালতের কবি। দ্বিতীয় বীর নরসিংহের রাজত্বকালে, নেল্লোরের তেলুগু চোদা, ওয়ারাঙ্গালের কাকাতিয়া রাজবংশ এবং মাদুরাইয়ের পান্ডিয়াদের আক্রমণ প্রতিহত করার জন্য কাঞ্চিতে একটি হোয়সালা বাহিনী মোতায়েন করা হয়। চোলা তৃতীয় রাজারাজ পাণ্ডবদের বার্ষিক শ্রদ্ধা নিবেদন না করে অমান্য করেন। সুন্দরা পান্ডিয়া আক্রমণাত্মক হয়ে টেলারুর যুদ্ধে চোলাদের পরাজিত করেন। দ্বিতীয় বীর নরসিংহ চোলাদের সাহায্যে ছুটে আসেন। দক্ষিণ আর্কট প্রধানদের পরাজিত করেন এবং শ্রীরঙ্গম দখল করেন। ১২২০-১২৩৮ সালে মাগাদাই মান্দালাম আবার আক্রান্ত হন। হোয়সালা কমান্ডার আপ্পানা এবং গোপায়া এরপর পেরুমবালুরের যুদ্ধে পান্ডিয়ার মিত্র কোপারেরুঙ্গিঙ্গা প্রধানদের পথে চিদাম্বরম পৌঁছান। অবশেষে খবর পেয়ে কোপারুনজিঙ্গা প্রধানরা চোলা রাজা তৃতীয় রাজাকে মুক্ত করতে এবং চোলাদের মুক্ত রাজ্য হিসেবে বিবেচনা করতে ইচ্ছুক হয়ে, হোয়সালারা ১২৩১ সালে চোলা রাজাকে কাঞ্চিতে ফিরিয়ে নিয়ে যায়। একই সময়ে, দ্বিতীয় বীর নরসিংহ নিজে মহেন্দ্রমঙ্গলমের যুদ্ধে সুন্দরা পান্ডিয়াকে পরাজিত করেছিলেন। Sen, Sailendra (২০১৩)। A Textbook of Medieval Indian History। Primus Books। পৃষ্ঠা 58–60। আইএসবিএন 978-9-38060-734-4।  Sakkottai Krishnaswami Aiyangar। South India and Her Muhammadan Invaders। Asian Educational Services। পৃষ্ঠা 46।
গুয়াতেমালা জাতীয় ফুটবল ফেডারেশন

গুয়াতেমালা জাতীয় ফুটবল ফেডারেশন (স্পেনীয়: Federación Nacional de Fútbol de Guatemala, ইংরেজি: National Football Federation of Guatemala; এছাড়াও ফেদেফুত গুয়াতে, ফেনাফুটজি এবং সংক্ষেপে টেমপ্লেট নামে পরিচিত) হচ্ছে গুয়াতেমালার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৯ সালে প্রতিষ্ঠিত হয়েছে। এটি প্রতিষ্ঠার ২৭ বছর পর ফুটবলের সর্বোচ্চ সংস্থা ফিফার সদস্যপদ লাভ করে। অতঃপর ২০১৬ সালের ২৮শে অক্টোবর তারিখে সংস্থাটির সকল কার্যক্রম ফিফা দ্বারা স্থগিত করা হয়েছিল, তবে সংস্থার সাধারণীকরণ কমিটি সম্পূর্ণরূপে কার্যকরী হওয়ার পরে ২০১৮ সালের ৩১শে মে তারিখে এই স্থগিতাদেশ প্রত্যাহার করা হয়েছিল। অন্যদিকে, প্রতিষ্ঠার ৪২ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর গুয়াতেমালার রাজধানী গুয়াতেমালা সিটিতে অবস্থিত। এই সংস্থাটি গুয়াতেমালার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে গুয়াতেমালান জাতীয় ফুটবল লীগ, গুয়াতেমালান নারী জাতীয় ফুটবল লীগ এবং কোপা দে গুয়াতেমালার মতো প্রতিযোগিতার সকল কার্যক্রম পরিচালনা করে। বর্তমানে গুয়াতেমালা জাতীয় ফুটবল ফেডারেশনের সভাপতির দায়িত্ব পালন করছেন হেরার্দো পাইজ এবং সাধারণ সম্পাদকের দায়িত্ব পালন করছেন উইলিয়াম মার্তিনেজ। ৬ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। সংগ্রহের তারিখ ৬ সেপ্টেম্বর ২০২০। [স্থায়ীভাবে অকার্যকর সংযোগ][স্থায়ীভাবে অকার্যকর সংযোগ] "Ramón Coll, electo Presidente de la Confederación de Futbol de América del Norte, América Central y el Caribe"। La Nación (Google News Archive)। ২৩ সেপ্টেম্বর ১৯৬১।  "Suspension of the Guatemala Football Association"। FIFA। ২০১৬-১০-২৮। ২০১৬-১০-৩১ তারিখে মূল থেকে আর্কাইভ করা। সংগ্রহের তারিখ ২০১৬-১১-১৪।  "FIFA lifts suspension of Guatemalan Football Association"। FIFA.com। মে ৩১, ২০১৮। মার্চ ২৫, ২০১৯ তারিখে মূল থেকে আর্কাইভ করা। সংগ্রহের তারিখ জুলাই ২২, ২০১৯।  দাপ্তরিক ওয়েবসাইট (স্পেনীয়) ফিফা-এ গুয়াতেমালা জাতীয় ফুটবল ফেডারেশন ওয়েব্যাক মেশিনে আর্কাইভকৃত ২৮ ডিসেম্বর ২০১৭ তারিখে (ইংরেজি) কনকাকাফ-এ গুয়াতেমালা জাতীয় ফুটবল ফেডারেশন (ইংরেজি)
কোস্টা রিকান ফুটবল ফেডারেশন

কোস্টা রিকান ফুটবল ফেডারেশন (স্পেনীয়: Federación Costarricense de Fútbol, ইংরেজি: Costa Rican Football Federation; এছাড়াও ফেদেফুতবল এবংফেদেফুত নামে পরিচিত) হচ্ছে কোস্টা রিকার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২১ সালের ১৩ই জুন তারিখে প্রতিষ্ঠিত হয়েছে। এটি প্রতিষ্ঠার ৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪০ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর কোস্টা রিকার রাজধানী স্যান হোসেতে অবস্থিত। এই সংস্থাটি কোস্টা রিকার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লিগা এলপিডি, কোস্টা রিকান নারী ফুটবল চ্যাম্পিয়নশিপ, কোস্টা রিকান কাপ সুপারকোপা দে কোস্টা রিকার মতো প্রতিযোগিতার সকল কার্যক্রম পরিচালনা করে। বর্তমানে কোস্টা রিকান ফুটবল ফেডারেশনের সভাপতির দায়িত্ব পালন করছেন রদোলফো ভিয়ালোবোস এবং সাধারণ সম্পাদকের দায়িত্ব পালন করছেন মার্গারিতা এচেভেরিয়া। ৬ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ২৬ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০২০।  "Ramón Coll, electo Presidente de la Confederación de Futbol de América del Norte, América Central y el Caribe"। La Nación (Google News Archive)। ২৩ সেপ্টেম্বর ১৯৬১।  "La FEDEFUTBOL sigue caminando"। Federación Costarricense de Fútbol। ২৯ মে ২০১৫ তারিখে মূল থেকে আর্কাইভ করা। সংগ্রহের তারিখ ২৯ মে ২০১৫।  উইকিমিডিয়া কমন্সে কোস্টা রিকান ফুটবল ফেডারেশন সংক্রান্ত মিডিয়া রয়েছে। দাপ্তরিক ওয়েবসাইট (স্পেনীয়) ফিফা-এ কোস্টা রিকান ফুটবল ফেডারেশন ওয়েব্যাক মেশিনে আর্কাইভকৃত ১৭ নভেম্বর ২০১৭ তারিখে (ইংরেজি) কনকাকাফ-এ কোস্টা রিকান ফুটবল ফেডারেশন (ইংরেজি)
কোটেশ্বর শিব মন্দির

কোটেশ্বর শিব মন্দির বাংলাদেশের কুড়িগ্রাম জেলার রাজারহাট উপজেলায় অবস্থিত একটি প্রাচীন হিন্দু মন্দির। এই মন্দিরটির প্রধান বিগ্রহ দেবতা শিব। দেবীর নাম "ভ্রামরী দেবী" ও ভৈরব এর নাম "অম্বর ভৈরব"। এটি কোটেশ্বর শিব দুর্গা মন্দির নামেও পরিচিত। কামতেশ্বর নীলাম্বর সেন তার রাজধানী কামতাপুর থেকে রাজ্যের প্রান্তসীমা পর্যন্ত অনেকগুলো রাজপথ নির্মাণ করেছিলেন। এর মধ্যে নীলাম্বরী সড়ক এবং দর্পার মাল্লি উল্লেখযোগ্য। সড়ক দু’টি কামতাপুর থেকে বর্তমান রংপুরের মধ্য দিয়ে ঘোড়াঘাট পর্যন্ত বিস্তৃত ছিল। তিনি ১৪৮৩ খ্রিষ্টাব্দে কোটেশ্বরে (বর্তমান কুড়িগ্রাম জেলার রাজারহাট উপজেলায় অবস্থিত) একটি মন্দির প্রতিষ্ঠা করেন, যার ধ্বংসস্থলে ১৮৯৭ খ্রিষ্টাব্দে পাঙ্গেশ্বরী লক্ষ্মীপ্রিয়া নতুনভাবে মন্দির নির্মাণ করেন। এ মন্দিরটি রংপুর বিভাগের কুড়িগ্রাম জেলার রাজারহাট উপজেলায় অবস্থিত। এটি ঘড়িয়ালডাঙ্গা ইউনিয়নের আওতাধীন। এই মন্দির প্রধান শিবরাত্রি খুব জাঁকজমক ভাবে পালিত হয়। বহু মানুষ শিবরাত্রি ব্রত পালন করে এখানে রাত্রি জাগরণ করে। এছাড়া এখানে দূর্গাপূজা এবং ভাগবত জয়ন্তী ও বেশ জনপ্রিয়। "রাজারহাট উপজেলা"। rajarhat.kurigram.gov.bd (ইংরেজি ভাষায়)। সংগ্রহের তারিখ ২০২২-০৭-১২।  "কোটেশ্বর শিব মন্দির"। শিক্ষক বাতায়ন।  উইকিমিডিয়া কমন্সে কোটেশ্বর শিব মন্দির সংক্রান্ত মিডিয়া রয়েছে।
বীর সোমেশ্বর

বীর সোমেশ্বর (কন্নড়: ವೀರ ಸೋಮೇಶ್ವರ) (রাজত্ব ১২৩৪–১২৬৩ খ্রিস্টাব্দ) ছিলেন হৈসল সাম্রাজ্যের একজন রাজা। তামিল দেশের কাজে দ্বিতীয় বীর নরসিংহের ব্যস্ততার ফলে উত্তরাঞ্চলের অবহেলা করায় তাকে তুঙ্গাভদ্র নদীর দক্ষিণে সিউনায় আক্রমণের সম্মুখীন হতে হয়। ১২২৫-১২৫০ সময়কালে, হোয়সালারা চোলা এবং পান্ডিয়াদের উপর সম্পূর্ণ প্রভাব দাবি করে দক্ষিণ ডেকানের উপর তাদের আধিপত্য মজবুত করে। সোমেশ্বরকে আসলে তামিল দেশের রাজারা সম্মানিত মামাদি ("চাচা") উপাধি প্রদান করেন। মাগাদাই মণ্ডলম ১২৩৬ সালে বীর সোমেশ্বর দ্বারা জয়ী হন। ১২৩৮ সালে যখন চোলা রাজা পান্ডিয়া অঞ্চল আক্রমণ করার চেষ্টা করেন তখন তৃতীয় চোলা রাজেন্দ্রর সঙ্গে মিত্র কিন্তু পান্ডিয়াদের সঙ্গে বন্ধুত্ব করার চেষ্টা করেন। তৃতীয় রাজেন্দ্র চোলা পরাজিত হওয়ার পর, বীর সোমেশ্বর আবার পান্ডিয়াদের বিরুদ্ধে চোলাদের কারণে লড়াই করে। ১২৫৪ সালে সোমেশ্বর তার রাজ্য দুই পুত্রের মধ্যে ভাগ করেন। এর মধ্যে রামনাথ কান্নুর ও তৃতীয় নরসিংহ তাদের মূল রাজধানী হালেবিদু থেকে রাজত্ব করেন। তাঁর পিতা দ্বিতীয় নরসিংহের মত সোমেশ্বরও রামনাথের সাথে কান্নুরে ফিরে আসেন যেখানে তিনি পাণ্ড্য রাজবংশের সদয়াবর্মণ সুন্দরা পান্ডিয়ান প্রথম কর্তৃক যুদ্ধে নিহত হন। Sen, Sailendra (২০১৩)। A Textbook of Medieval Indian History। Primus Books। পৃষ্ঠা 58–60। আইএসবিএন 978-9-38060-734-4।  Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041 K.A. Nilakanta Sastri, History of South India, From Prehistoric times to fall of Vijayanagar, 1955, OUP, New Delhi (Reprinted 2002), আইএসবিএন ০-১৯-৫৬০৬৮৬-৮
ব্রুনাইয়ের ভূগোল

ব্রুনাই দক্ষিণ চীন সাগর এবং পূর্ব মালয়েশিয়ার সীমান্তবর্তী দক্ষিণ পূর্ব এশিয়ার একটি দেশ। এর ভৌগোলিক স্থানাঙ্ক হলো ৪°৩০′ উত্তর ১১৪°৪০′ পূর্ব﻿ / ﻿৪.৫০০° উত্তর ১১৪.৬৬৭° পূর্ব﻿ / 4.500; 114.667। দেশটি ছোট এবং এর মোট আয়তন ৫,৭৬৫ বর্গ কিমি (২,২২৬ বর্গ মাইল)। এটি আকারের সাথে যুক্তরাজ্যের নরফোক এর সমান এবং মার্কিন যুক্তরাষ্ট্রের ডেলাওয়্যার এর থেকে কিছুটা ছোট। এটি ভারত ও প্রশান্ত মহাসাগর সংযোগকারী দক্ষিণ চীন সমুদ্রের মধ্য দিয়ে গুরুত্বপূর্ণ সমুদ্র পথের নিকটবর্তী। দেশটি মালয়েশিয়ার দ্বারা প্রকৃতপক্ষে দুটি অংশে পৃথক হয়েছে, এটি মালয়েশিয়ার মধ্যে প্রায় ছিটমহল তৈরি করেছে। মালয়েশিয়ার সাথে ব্রুনাই-এর ২৬৬ কিলোমিটার (১৬৫ মাইল) সীমানান্ত রয়েছে এবং এর ১৬১ কিমি (১০০ মাইল) সমুদ্র উপকূলরেখা রয়েছে। ব্রুনাইয়ের ভূখণ্ডটি সমতল উপকূলীয় সমভূমি যা পূর্ব দিকে পার্বত্য এলাকার দিকে উঠে এসছে এবং পশ্চিমে পার্বত্য নিম্নভূমি। ভূমিকম্প একবারেই বিরল হলেও ব্রুনাই প্রশান্ত মহাসারের রিং অফ ফায়ারের পাশে অবস্থিত। ব্রুনাইয়ের জলবায়ু ক্রান্তীয় জলবায়ু এবং উচ্চতর উচ্চতায় ভারী বৃষ্টিপাতের সাথে আর্দ্র উপ-ক্রান্তীয় জলবায়ু বিরাজ করে। বন্দর সেরি বেগাওয়ান পৌরসভার জলবায়ু দুটি ঋতুসহ ক্রান্তীয় জলবায়ু। শুকনো মৌসুম খুবই উত্তপ্ত (২৪ থেকে ৩৬ °সে অথবা ৭৫.২ থেকে ৯৬.৮ °ফা)। আর্দ্র বা বর্ষাকাল সাধারণত উষ্ণ এবং আর্দ্র থাকে (২০ থেকে ২৮ °সে অথবা ৬৮.০ থেকে ৮২.৪ °ফা)। দেশের বেশিরভাগ অংশ সমতল উপকূলীয় সমভূমি সাথে পূর্ব দিকে পার্বত্যময় এবং পশ্চিমে পার্বত্য নিম্নভূমি রয়েছে। দেশের সর্বনিম্ন বিন্দু সমুদ্রসমতল এবং সর্বোচ্চ বিন্দু হচ্ছে বুকিত প্যাগন (১,৮৫০ মিটার বা ৬,০৭০ ফুট)। ব্রুনাই টাইফুন এবং বন্যায়ও আক্রান্ত হয়েছে। ব্রুনাই-মুয়ারা জেলা এবং বান্দর সেরি বেগাওয়ান উপকূলীয় অঞ্চল আর্দ্র ক্রান্তীয় এবং কম উঁচু উত্তর এবং মধ্য ব্রুনাই-মুয়ারা জেলা আর্দ্র উপ-ক্রান্তীয় (২০ থেকে ৩৬ °সে অথবা ৬৮ থেকে ৯৭ °ফা)। তুতোং জেলার জলবায়ু ক্রান্তীয়, এর উত্তর অংশ উত্তপ্ত এবং দক্ষিণ অংশ উষ্ণ (২২ থেকে ৩২ °সে অথবা ৭১.৬ থেকে ৮৯.৬ °ফা)। বেলায়েত জেলার জলবায়ু ক্রান্তীয়, উত্তরে উত্তপ্ত এবং দক্ষিণে কিছুটা উষ্ণ (২৫ থেকে ৩৭ °সে অথবা ৭৭.০ থেকে ৯৮.৬ °ফা)। তেমবুরং জেলার উচ্চতর উচ্চতার দক্ষিণ অঞ্চলের জলবায়ু আর্দ্র উপ-ক্রান্তীয় এবং উপকূলীয় অঞ্চল ও কম উচু উত্তরাঞ্চল আর্দ্র ক্রান্তীয়। (১৮ থেকে ২৯ °সে অথবা ৬৪ থেকে ৮৪ °ফা) আয়তন: মোট: ৫,৭৬৫ কিমি২ (২,২২৬ মা২) স্থল: ৫,২৬৫ কিমি২ (২,০৩৩ মা২) পানি: ৫০০ কিমি২ (১৯০ মা২) সামুদ্রিক অধিকার: আঞ্চলিক সমুদ্র: ১২ নটিক্যাল মাইল (১৩.৮ মা; ২২.২ কিমি) একচেটিয়া অর্থনৈতিক অঞ্চল: ১০,০৯০ কিমি২ (৩,৯০০ মা২) এবং ২০০ নটিক্যাল মাইল (২৩০.২ মা; ৩৭০.৪ কিমি) অথবা মধ্যবর্তী লাইন চরম উচ্চতা : সর্বনিম্ন বিন্দু: দক্ষিণ চীন সাগর ০ মিটার সর্বোচ্চ বিন্দু: প্যাগন পর্বত ১,৮৫০ মিটার প্রাকৃতিক সম্পদ: পেট্রোলিয়াম, প্রাকৃতিক গ্যাস, কাঠ ভূমির ব্যবহার: আবাদী জমি: ০.৭৬% স্থায়ী ফসল: ১.১৪% অন্যান্য: ৯৮.১০% (২০১২) সেচ সম্পন্ন ভূমি: ১০ কিমি২ (৩.৯ মা২) (২০০৩) মোট পুনর্নবীকরণযোগ্য পানি সম্পদ: ৮.৫ কিমি৩ (২.০ মা৩) স্বাদু পানির প্রত্যাহার (গার্হস্থ্য/শিল্প/কৃষি) মোট: ০.০৯  ঘন কিমি/বছর (৯৭%/০%/৩%) জনপ্রতি প্রাপ্য: ৩০১.৬ ঘন মিটার/বছর (২০০৯) পরিবেশ - বর্তমান সমস্যা: ইন্দোনেশিয়ার বনাঞ্চলে আগুন লাগার ফলে মৌসুমী ধোঁয়া/কুয়াশা পরিবেশ - আন্তর্জাতিক চুক্তি: পক্ষে: জীববৈচিত্র্য, জলবায়ু পরিবর্তন, বিপন্ন প্রজাতি, বিপজ্জনক বর্জ্য, সমুদ্র আইন, ওজোন স্তর সুরক্ষা, জাহাজ দূষণ ব্রুনাই  এই নিবন্ধটিতে সিআইএ ওয়ার্ল্ড ফ্যাক্টবুক থেকে পাবলিক ডোমেইন কাজসমূহ অন্তর্ভুক্ত যা পাওয়া যাবে এখানে ।